Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 296/11/3307	Prievidza, 17.2.2012
EEČ : 2-27-16-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Prievidza
Rozhodnutie:
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
hoci mu zo Zákona o rodine vyplýva povinnosť starať sa o výživu svojejdcéry XXXXX, nar. 24.6.1995 a XXXXX súdu v Prieivdzi sp. zn. 11 C-239/l998 zo 4.12.1998, právoplatným 20.9.1999 bol zaviazaný prispievať na jej výživu sumou 33,19 eur, vždy do 15-dňa v mesiaci do rúk mytky dieťaťa XXXXX, nar. XXXXX, v období od 1.11.2010 do 17.2.2012 v Hanadlovej okres Prieivdza sa plneniu vyživovacej povinnosti úmyselne vyhýbal tým, že nemal vážny záujem o prácu, nikde nepracoval, nezaevidoval sa na Úrade práce, sociálnych vecí a rodiny a nepožiadal o sprostredkovanie práce, čím zostal za uvedené obdobie dlhovať XXXXX na výživnom 431,47 eur.
Právna veta:
lebo obvinený nebol v čase činu pre nepríčetnosť trestne zodpovedný
Odôvodnenie:
     Poverený príslušník Obvodného oddelenie PZ v Handlovej uznesením číslo ORP-895/HA-PD-2011 dňa 20.3.2011 začal trestné stíhanie a uznesením z 30.3.2011 vzniesol obvinenie XXXXX za prečin zanedbania povinnej výživy podľa § 207 ods. 2 Trestného zákona na tom skutkovom základe, že  hoci mu zo Zákona o rodine vyplýva povinnosť starať sa o výživu svojejdcéry XXXXX, nar. 24.6.1995 a XXXXX súdu v Prieivdzi sp. zn. 11 C-239/l998 zo 4.12.1998, právoplatným 20.9.1999 bol zaviazaný prispievať na jej výživu sumou 33,19 eur, vždy do 15-dňa v mesiaci do rúk mytky dieťaťa XXXXX, nar. XXXXX, v období od 1.11.2010 do 30.3.2012 v Handlovej okres Prieivdza sa plneniu vyživovacej povinnosti úmyselne vyhýbal tým, že nemal vážny záujem o prácu, nikde nepracoval, nezaevidoval sa na Úrade práce, sociálnych vecí a rodiny a nepožiadal o sprostredkovanie práce, čím zostal za uvedené obdobie dlhovať XXXXX na výživnom  165.95 eur.

     Vykonaným dokazovaním bolo preukázané, že obvinený XXXXX svojím konaním naplnil zákonné znaky prečinu zanedbania povinnej výživy podľa § 207odsek 2 Trestného zákona.

     V rámci vyšetrovania bol znalcami z odboru zdravotníctva-psychiatrie skúmaný duševný stav obvineného XXXXX, pričom zo záverov znaleckého posudku vyplýva, že obvinený trpí nevyliečiteľnou duševnou chorobou - paranoidnou schizofréniou v neúplnej remisii s defektom osobnosti,  a v čase skutku nemohol rozpoznať nebezpečenstvo svojho konania pre spoločnosťa svoje konanie nemohol ovládať. Pobyt obvineného na slobode nie je nebezpečný pre spoločnosť, je pozbavený spôsobilosti na právne úkony, je umiestnený v lôžkovom zariadení sociálnych služieb s celoročným pobytom, kde má zabezpečenú celodennú starostlivosť. Má určeného opatrovníka, znalci uloženie ochranného liečenia nenavrhli z dôvodu, že v sociálnom zariadení, kde je obvinený umiestnený je ústavný psychiater, ktorý u obvineného vykonáva pravidelné mesačné kontroly a terapiu.

     Podľa § 215 ods. 1 písm. e Trestného poriadku, prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

     S poukazom na vyššie uvedené skutočnosti som rozhodla tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Zuzelková
prokurátorka